Københavns Idrætspark

Københavns Idrætspark (KI) er en tidligere selvejende kommunal administrationsenhed for hovedparten af de københavnske idrætsanlæg bl.a Københavns Idrætspark (dagens Parken) og Østerbro Stadion. 

KI blev i 1911 oprettet som selvejende institution. KI byttede navn til Københavns Idrætsanlæg i 1993 og kom under Kultur- og Fritidsforvaltningen i 1998, blev kommunaliseret i 2005. I forbindelse med omorganiseringen af Kultur- og Fritidsforvaltningen 1. januar 2010 blev KI nedlagt og de enkelte idrætsanlæg lagt direkte under Kultur- og Fritidsforvaltningen. 

Idrætsparken på der benævntes Centralanlægget og populært kaldet Parken, blev anlagt af Københavns kommune i årene 1908-1914 på arealer, der i 1911 blev overdraget til institutionen Københavns Idrætspark for et tidsrum af 98 år. 

1969 overtog institutionen Københavns Idrætspark arealerne for centralanlægget og Københavns øvrige idrætsanlæg  
Institutionens ledelse bestod af repræsentantskab og en bestyrelse. Formålet var at drive og administrere faciliteter primært til idrætten, men også til andre kommunale og kulturelle formål. 

Københavns Idrætspark administrerede i 1974 Centralanlægget, der bl.a. omfattede Østerbro stadion, Idrætshuset, Østerbro svømmehal, ejendommen på Østerbrogade med Parkteatret, Parkteatrets restaurant og selskabslokaler, træningslokaler og skydebaner, samt fodboldbanen ved Øster Allé og Per Henrik Lings Allé, samt hovedtribunen ved Per Henrik Lings Allé med fælledklublokaler og Østerbro Skøjtehal

Københavns Idrætspark administrerede også følgende anlæg:
 Sundby Idrætspark, anlagt 1923-24 af Københavns kommune og overdraget til Idrætsparken i 1925
 Idrætsanlægget ved Genforeningspladsen, anlagt af Københavns kommune 1922-23 og overdraget til Idrætsparken i 1929
 Ryparksbanerne, anlagt 1935-36 af Københavns Idrætspark med støtte af Københavns kommune
 Valby Idrætspark, taget i brug 1939
 Vanløse Idrætspark, taget i brug 1941
 Bavnehøjbanerne, taget i brug 1944 og udvidet med friluftsbad og hal i 1967-68
 Kløvermarksbanerne, taget i brug 1951 og i 1972 udvidet med omklædningsafdeling i Herjedalgade
 Bagsværd rostadion, taget i brug 1951-52
 Husum Idrætspark, taget i brug 1957
 Klosterhaven i Fælledparken, taget i brug 1954
 Bellahøj friluftsbad, taget i brug 1960
 Valby Idrætshal, taget i brug 1961
 Tingbjerg idrætsanlæg, taget i brug i 1962
 søbadeanstalten Amager Helgoland, taget i brug 1965
 Sundby- og Emdrup svømmebade, taget i brug i 1966
 Hyltebjerghallen og Sundbyøster idrætsanlæg, taget i brug i 1971
 Amagerbro Idrætsanlæg, taget i brug i 1973.

Inspektører ved Københavns Idrætspark

 Moritz Rasmussen 1914-1943.

Eksterne henvisninger 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 Nordisk Familjeboks Sportlexikon – uppslagsverk för sport, gymnastik och friluftsliv. Band I-VI. Nordisk Familjeboks Förlags Aktiebolag, Stockholm Klara Civiltryckeri AB 1938. 
 Københavns Idrætspark 1911-36 af Andreas Harsfelt 
 STARBAS.net - Arkivskaber

Østerbro
Idrætsanlæg i København
Idrætspark